**1.ΚΑΤΑΧΩΡΗΣΤΕΑ ΣΤΟ ΚΗΜΔΗΣ**

**2.ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 13/07/2022**

**Αριθμ. Πρωτ.: 12200**

**ΑΠΟΣΠΑΣΜΑ**

**Από το πρακτικό της αριθμ. 22ης /2022 ΤΑΚΤΙΚΗΣ Συνεδρίασης**

**της Οικονομικής Επιτροπής Δήμου Λεβαδέων**

**Αριθμός απόφασης : 207**

**΄Εγκριση παράτασης προθεσμίας περαίωσης εργασιών του έργου: «ΠΡΟΣΒΑΣΙΜΟΤΗΤΑ ΑμΕΑ ΕΠΙ ΤΗΣ ΟΔΟΥ ΚΑΡΑΓΙΑΝΟΠΟΥΛΟΥ , ΑΝΔΡΕΑΔΑΚΗ ΚΑΙ ΕΛ. ΓΟΝΗ».**

Στη Λιβαδειά σήμερα 8η Ιουλίου 2022 ημέρα Παρασκευή , ώρα 14.00 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Οικονομική Επιτροπή Δήμου Λεβαδέων μετά την από 11444/04-07-2022 έγγραφη πρόσκληση του Προέδρου της (Δημάρχου Λεβαδέων).

Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν παρόντα πέντε (5), ήτοι:

**ΠΑΡΟΝΤΕΣ ΑΠΟΝΤΕΣ**

1. Αποστόλου Ιωάννης(αν/κό μέλος κ. Μητά Αλέξανδρου 1. Ταγκαλέγκας Ιωάννης-Πρόεδρος

2. Καλογρηάς Αθανάσιος 2. Μερτζάνης Κωνσταντίνος

3. Σαγιάννης Μιχαήλ 3. Πούλος Ευάγγελος

4. Καπλάνης Κωνσταντίνος - Αντιπρόεδρος 4.Μπράλιος Νικόλαος

5. Καραμάνης Δημήτριος Αν και είχαν νόμιμα προσκληθεί

Ο Αντιπρόεδρος της Οικονομικής Επιτροπής , εισηγούμενος το 10ο θέμα της ημερήσιας διάταξης έθεσε υπόψη των μελών την με αριθ. πρωτ. 11087/29-06-2022 εισήγηση της Δ/νσης Τεχνικών Υπηρεσιών του Δήμου Λεβαδέων στην οποία αναφέρονται :

*Έχοντας υπόψη :*

1. *Για την εκτέλεση του έργου συντάχθηκε η μελέτη με αριθμό 54/2020 προϋπολογισμού δαπάνης 400.000,00 €, από την Τεχνική Υπηρεσία του Δήμου Λεβαδέων.*
2. *Με την υπ’ αριθμόν 6 / 2021 Απόφαση της Οικονομικής Επιτροπής του Δήμου Λεβαδέων καταρτίστηκαν οι όροι Διακήρυξης για τη δημοπράτηση του έργου: "* ***ΠΡΟΣΒΑΣΙΜΟΤΗΤΑ ΑμΕΑ ΕΠΙ ΤΗΣ ΟΔΟΥ ΚΑΡΑΓΙΑΝΝΟΠΟΥΛΟΥ, ΑΝΔΡΕΑΔΑΚΗ ΚΑΙ ΕΛ. ΓΟΝΗ*** *" .*
3. *Με την υπ’ αριθμόν 48 / 2021 απόφαση της Οικονομικής Επιτροπής εγκρίθηκε το από 13-12-2016 πρακτικό του Διαγωνισμού .*
4. *Με την υπ’ αριθμόν 109/2021 (ΑΔΑ: 6Υ2ΡΩΛΗ-ΘΚΓ) Απόφαση της Οικονομικής Επιτροπής του Δήμου Λεβαδέων, έγινε κατακύρωση της σύμβασης*
5. *Η σύμβαση του έργου συνολικού ποσού 253866,08 € με Φ.Π.Α. υπεγράφη στις 24-06-2021.*
6. *Η συνολική προθεσμία του έργου ήταν δέκα (10 ) μήνες, ήτοι λήξη εκτέλεσης αυτού 24/04/2022.*
7. *Με την 109/18-4-2022 (ΑΔΑ: 94ΥΠΩΛΗ-ΜΨΙ) Απόφαση της Οικονομικής Επιτροπής εγκρίθηκε παράταση προθεσμίας περαίωσης εργασιών έως 24/06/2022*

*Σύμφωνα με το εγκεκριμένο χρονοδιάγραμμα εργασιών οι εργασίες κατασκευής του έργου ξεκίνησαν εμπρόθεσμα .*

*Η Διευθύνουσα Υπηρεσία έχοντας υπόψη :*

* *Το υπ΄αριθμ. 8550/25.05.2022 έγγραφο του αναδόχου με θέμα Παράταση Εργασιών*
* *Το γεγονός ότι προέκυψε η ανάγκη εκτέλεσης ποσοτήτων και εργασιών που δεν υπήρχαν στον αρχικό προϋπολογισμό δηλ. ανάγκη σύνταξης Ανακεφαλαιωτικού Πίνακα Εργασιών που δεν έχει εγκριθεί ακόμα.*

*προτείνει να δοθεί παράταση προθεσμίας περαίωσης εργασιών του έργου :*

*«* ***ΠΡΟΣΒΑΣΙΜΟΤΗΤΑ ΑμΕΑ ΕΠΙ ΤΗΣ ΟΔΟΥ ΚΑΡΑΓΙΑΝΝΟΠΟΥΛΟΥ, ΑΝΔΡΕΑΔΑΚΗ ΚΑΙ ΕΛ. ΓΟΝΗ****» για 2 μήνες δηλαδή έως την* ***24.08.2022***

*Με βάση τα ανωτέρω εισηγούμαστε την έγκριση παράτασης του συμβατικού χρόνου εκτέλεσης του ανωτέρου έργου έως την* ***24.08.2022*** *προκειμένου να διασφαλιστεί η ολοκλήρωση του έργου* ***.***

*Με την παράταση αυτή δεν τροποποιείται το βασικό σχέδιο του έργου*

*Με βάση τα ανωτέρω καλείται η Οικονομική Επιτροπή να αποφασίσει την έγκριση παράτασης του συμβατικού χρόνου εκτέλεσης του ανωτέρου έργου έως την* ***24.08.2022***

Στο σημείο αυτό ο Αντιπρόεδρος της Οικονομικής Επιτροπής κ. Καπλάνης Κωνσταντίνος εξέφρασε την αντίθεσή του ως προς τις εργασίες κατασκευής του έργου και συγκεκριμένα όσον αφορά τις θέσεις τοποθέτησης των φωτιστικών σωμάτων επί της οδού Καραγιανοπούλου στην αριστερή πλευρά και πρότεινε να διορθωθούν πριν παραδοθεί το έργο .

Η Οικονομική Επιτροπή λαμβάνοντας υπόψη :

- Τις διατάξεις του άρθρου 40 του Ν. 4735/2020 που αντικατέστησε το άρθρο 72 του

Ν.3852/201

- Την 109/18-4-2022 (ΑΔΑ: 94ΥΠΩΛΗ-ΜΨΙ) απόφασή της

- Το με αριθ. πρωτ. 11087/29-06-2022 έγγραφο της Διεύθυνσης Τεχνικών Υπηρεσιών, που είχε διανεμηθεί

- το υπ αριθμό πρωτ. 8550/25.05.2022αίτημα του αναδόχου

-Την μεταξύ των μελών συζήτηση σύμφωνα με τα πρακτικά

-Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

Εγκρίνει την παράταση του συμβατικού χρόνου εκτέλεσης των εργασιών του φυσικού αντικειμένου του έργου με τίτλο : «ΠΡΟΣΒΑΣΙΜΟΤΗΤΑ ΑμΕΑ ΕΠΙ ΤΗΣ ΟΔΟΥ ΚΑΡΑΓΙΑΝΟΠΟΥΛΟΥ , ΑΝΔΡΕΑΔΑΚΗ ΚΑΙ ΕΛ. ΓΟΝΗ» έως τις 24-08-2022, προκειμένου να διασφαλισθεί η ολοκλήρωση των εργασιών του ανωτέρου έργου .

Με την παράταση αυτή δεν τροποποιείται το βασικό σχέδιο του έργου

Στην ανωτέρω απόφαση ψήφισε ΚΑΤΑ ο κ. Καπλάνης Κωνσταντίνος για τους λόγους που αναφέρονται στο εισηγητικό μέρος της παρούσας.

**Η απόφαση πήρε αριθμό 207/2022.**

ΠΙΣΤΟ ΑΠΟΣΠΑΣΜΑ

Ο ΑΝΤΙΠΡΟΕΔΡΟΣ Λιβαδειά 13-07-2022

ΚΑΠΛΑΝΗΣ ΚΩΝΣΤΑΝΤΙΝΟΣ Ο ΠΡΟΕΔΡΟΣ

ΤΑ ΜΕΛΗ

1. Αποστόλου Ιωάννης

2. Καλογρηάς Αθανάσιος

3.Σαγιάννης Μιχαήλ ΙΩΑΝΝΗΣ Δ. ΤΑΓΚΑΛΕΓΚΑΣ

4 Καραμάνης Δημήτριος ΔΗΜΑΡΧΟΣ ΛΕΒΑΔΕΩΝ